**QR-kode**

Fører til posten i mitCFU

|  |  |  |
| --- | --- | --- |
| Titel Brdr. Madsens tidsrejse |  | QR Kode |
| Tema: Enevælde |  |
| Fag: Historie |  |
| Målgruppe: mellemtrin |  |
|  |  |
|  | **Tv-udsendelse:** DR1, 20.april 2016, 29 min.  Tv-udsendelsen *”Brdr. Madsens tidsrejse: Enevælden (4)”* giver eleven et levende og humoristisk indblik i ”*dansk*” enevælde. Den pædagogiske vejledning indeholder seks taksonomiske elevspørgsmål, der kan bruges som undervisningsopstart eller som evaluering.  **Faglig relevans/kompetenceområder**  Forenklede Fælles Mål honoreres i historie under især kompetenceområderne *”Kronologi og sammenhæng”* og *”Historiebrug”*, da udsendelsen undervejs problematiserer, hvad vi ved om fx magtforhold og trosspørgsmål i fortid og nutid samt leverer et overblik over perioden.  **Ideer til undervisningen**  Læreren kan stille vejledningens seks taksonomiske elevspørgsmål før eller efter visningen individuelt eller i gruppe:   1. Hvornår foregår enevælden, og hvad betyder periodens navn? 2. Hvilke territorier indgår i det danske kongerige i enevældens tid? 3. Hvorfor er Danmarks befolkning ikke længere katolikker, men derimod protestanter? 4. Hvorfor har adelen magt under enevælden? 5. I dagens Danmark har vi ikke en konge/dronning som under enevælden. Hvorfor ikke? 6. Trekantshandelen og slaveriet anses i dag som en mørk skamplet på den danske historie. Hvordan tror I, at dette har haft betydning for hele verden videre frem i historien?  Supplerende materialer Se især under historiekanonpunkterne [”Christian IV”](https://ucc.dk/cfu/fag/historie/ideer-til-undervisning/christian-iv), [”Den westfalske Fred”](https://ucc.dk/cfu/fag/historie/ideer-til-undervisning/den-westfalske-fred), [”Statskuppet 1660”,](https://ucc.dk/cfu/fag/historie/ideer-til-undervisning/statskuppet-1660)  og [”Ophævelsen af slavehandlen”](https://ucc.dk/cfu/fag/historie/ideer-til-undervisning/ophaevelsen-af-slavehandlen) efter supplerende materiale. | |